Super Bowl 50
A Super Bowl 50 a 2015-ös NFL-szezon döntője. A mérkőzést a Levi’s Stadiumban játszották, Santa Clara-ban, 2016. február 7-én.

Arany Super Bowl 
A Super Bowl 50. nagydöntőjének másik neve az Arany Super Bowl (Golden Super Bowl). A mérkőzést Golden State (Kalifornia) területén játszották, a San Francisco 49ers stadionjában, amely nevét a kaliforniai aranyláz aranyásói emléke után kapta. Az 50. évforduló hagyományosan aranyévfordulóként ismert.

A szezon folyamán az arany szín dominált az NFL megjelenésében. A logókban is jellegzetes az aranyszín, a pályákon az 50 yardos vonalat jelző szám arany színű volt.

Elnevezés 
A korábbiakkal megegyező római számmal írt elnevezés (Super Bowl L) helyett ezt a mérkőzést arab számmal jelölik Super Bowl 50 néven. Jaime Weston, a liga alelnöke szerint ennek az elsődleges oka, hogy az „L” betű kevésbé volt alkalmas esztétikus logó tervezésére.

A döntő résztvevői 

A mérkőzés egyik résztvevője a Carolina Panthers, amely az alapszakaszból az NFC első kiemeltjeként jutott a rájátszásba 15–1-es mutatóval. Erőnyerőként csak a konferencia-elődöntőben játszott először. Itt hazai pályán a Seattle Seahawkst győzte le. A konferenciadöntőben szintén hazai pályán győzött a Arizona Cardinals ellen. A Carolina korábban egyszer játszott Super Bowlt, amelyet elvesztett (XXXVIII).

A másik résztvevő a Denver Broncos, amely az alapszakaszból az AFC első kiemeltjeként jutott a rájátszásba 12–4-es mutatóval. Erőnyerőként csak a konferencia-elődöntőben játszott először. Itt hazai pályán a Pittsburgh Steelerst győzte le. A konferenciadöntőben szintén hazai pályán győzött a címvédő New England Patriots ellen. A Denver korábban hétszer játszott Super Bowlt, ebből kettőt nyert meg (XXII, XXIII).

A mérkőzés 
A mérkőzést a Denver nyerte 24–10-re és története során harmadik alkalommal nyerte meg a Super Bowlt.

Jegyzetek

Források 

Super Bowl 0050
2016 a sportban